Peter Dybwad

miniatyr|left|Bergen gamle postkontor i bakgrunnen. (Det gamle rådhuset, arkitekt J.J. Reichborn, i sentrum). (Rundt 1909)

Peter Dybwad (født 17. februar 1859 i Christiania, død 13. oktober 1921 i Leipzig) var en norsk arkitekt som i hovedsak virket i Tyskland, men han deltok også i arkitektkonkurranser og oppførte bygninger i Norge. Hans arbeider er utført i «nordeuropeisk nyrenessanse, med forsiktig bruk av ornamentikk».Mykleby (1982)

Dybwad hadde sin utdannelse fra Christiania og Berlin. I Christiania var han i praksis både hos arkitekt Wilhelm von Hanno og byggmester Carl Schøyen, der han primært gikk i murerlære. I perioden 1878–81 studerte han ved Königliche Bauschule i Berlin. 

Etter studiene var han ansatt i byggmesterfirmaet Griesbach, Schwechter & Müller i Berlin. Der arbeidet også Ludwig Hoffmann. Dybwad og Hoffmann arbeidet sammen om utformingen av en ny bygning for Berlins krigsakademi. De etablerte senere en felles arkitektpraksis i München, og i 1885 vant de første pris i konkurransen om ny bygning for riksdomstolen i Leipzig. Den ble bygget i perioden 1888–1895. Dette imponerende byggverket førte til et gjennombrudd som arkitekt for Dybwad.

I Tyskland tegnet Dybwad blant annet et slott, Schloss Abtnaundorf, for kammerherre Frege-Weltzien, og sin egen villa i Leipzig.

I Norge tegnet han blant annet Postgården i Bergen, Norges første spesialbygde posthus,Praktisk og praktfullt : Postens bygninger gjennom tidene  (Boken inneholder denne informasjonen og et lite bilde av posthuset på s. 8) etter å ha vunnet første premie i en arkitektkonkurranse. Det sto ferdig i 1896,Årstall fra Norsk kunstnerleksikon. Bergen byarkiv opererer med 1894 og ble revet i 1956. Han tegnet også en større villa på Bygdøy.

I 1909 ble han tildelt ærestittelen «Kaiserlicher Baurat».Tittelen keiserlig bygningsinspektør/-byggerådgiver som ærestittel finnes ikke lenger, og vi har ikke (hatt) noe tilsvarende på norsk

Peter Dybwad var sønn av forlegger og bokhandler Jacob Dybwad og bror av advokaten, forfatteren og visedikteren Vilhelm Dybwad.

 Referanser 

 Litteratur 
Mykleby, Axel (1982) «Dybwad, Peter». I: Norsk kunstnerleksikon, bind 2: A-G, s. 517. Oslo: Universitetsforlaget. ISBN 8200056899 (e-bok fra bokhylla.no) 

 Eksterne lenker 
Dybwad i Leipziger Biographie


Kategori:Norske arkitekter
Kategori:Dybwad (slekt)